CELEX: 31988R2388
Language: el
Date: 1988-07-29 00:00:00
Title: Κανονισμός (ΕΟΚ) αριθ. 2388/88 της Επιτροπής της 29ης Ιουλίου 1988 για τον καθορισμό της εισφοράς συμπληρωματικής συνυπευθυνότητας

Avis juridique important

|

31988R2388

Κανονισμός (ΕΟΚ) αριθ. 2388/88 της Επιτροπής της 29ης Ιουλίου 1988 για τον καθορισμό της εισφοράς συμπληρωματικής συνυπευθυνότητας  

Επίσημη Εφημερίδα αριθ. L 205 της 30/07/1988 σ. 0071 - 0071

***** ΚΑΝΟΝΙΣΜΟΣ (ΕΟΚ) αριθ. 2388/88 ΤΗΣ ΕΠΙΤΡΟΠΗΣ  της 29ης Ιουλίου 1988  για τον καθορισμό της εισφοράς συμπληρωματικής συνυπευθυνότητας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 2221/88 (2), και ιδίως το άρθρο 4β παράγραφος 5,  Εκτιμώντας:  ότι, σύμφωνα με το άρθρο 4β παράγραφος 2 του κανονισμού (ΕΟΚ) αριθ. 2727/75, η συμπληρωματική εισφορά συνυπευθυνότητας ισούται με 3 % της τιμής παρεμβάσεως που ισχύει για τον μαλακό αρτοποιήσιμο σίτο στην αρχή της περιόδου εμπορίας·  ότι η τιμή παρεμβάσεως που θα ληφθεί υπόψη για την εφαρμογή της συμπληρωματικής εισφοράς συνυπευθυνότητας καθορίστηκε από τον κανονισμό (ΕΟΚ) αριθ. 2222/88 του Συμβουλίου (3)· ότι προκύπτει από τις προαναφερθείσες διατάξεις ότι η εν λόγω εισφορά καθορίζεται στα επίπεδα που αναφέρονται κατωτέρω· ότι ο καθορισμός αυτός αντικαθιστά εκείνον που προβλέπεται στον κανονισμό (ΕΟΚ) αριθ. 1914/88 της Επιτροπής για συντηρητικά μέτρα στον τομέα των σιτηρών (4)·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η εισφορά συνυπευθυνότητας που αναφέρεται στο άρθρο 4β του κανονισμού (ΕΟΚ) αριθ. 2727/75 καθορίζεται σε 5,38 ECU ανά τόνο.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουλίου 1988.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 29 Ιουλίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 197 της 26. 7. 1988, σ. 16.  (3) ΕΕ αριθ. L 197 της 26. 7. 1988, σ. 18.  (4) ΕΕ αριθ. L 168 της 1. 7. 1988.